CELEX: 32009R0102
Language: et
Date: 2009-02-03 00:00:00
Title: Komisjoni määrus (EÜ) nr 102/2009, 3. veebruar 2009 , teatava söödalisandi kasutamise alalise lubamise kohta (EMPs kohaldatav tekst)

4.2.2009   
            
            
               ET
            
            
               Euroopa Liidu Teataja
            
            
               L 34/8
            
         
      KOMISJONI MÄÄRUS (EÜ) nr 102/2009,
   3. veebruar 2009,
   teatava söödalisandi kasutamise alalise lubamise kohta
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. novembri 1970. aasta direktiivi 70/524/EMÜ söödalisandite kohta, (1) eelkõige selle artiklit 3 ja artikli 9d lõiget 1,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (2) eriti selle artiklit 25,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubamise kord.
            
         
               (2)
            
            
               Määruse (EÜ) nr 1831/2003 artiklis 25 on sätestatud üleminekumeetmed söödalisandite loataotluste jaoks, mis on esitatud vastavalt direktiivile 70/524/EMÜ enne määruse (EÜ) nr 1831/2003 kohaldamise kuupäeva.
            
         
               (3)
            
            
               Käesoleva määruse lisas sätestatud söödalisandi loataotlus on esitatud enne määruse (EÜ) nr 1831/2003 kohaldamise kuupäeva.
            
         
               (4)
            
            
               Esialgsed märkused, mis esitati kõnealuse taotluse kohta direktiivi 70/524/EMÜ artikli 4 lõike 4 kohaselt, edastati komisjonile enne määruse (EÜ) nr 1831/2003 kohaldamise kuupäeva. Seepärast tuleb kõnealust taotlust jätkuvalt käsitleda direktiivi 70/524/EMÜ artikli 4 kohaselt.
            
         
               (5)
            
            
               Komisjoni määrusega (EÜ) nr 358/2005 (3) anti esmakordselt ajutine luba mikroorganismi Enterococcus faecium (NCIMB 10415) preparaadi kasutamiseks koerte ja kasside toitmisel. Kõnealust mikroorganismi on tähtajatult lubatud kasutada komisjoni määruse (EÜ) nr 1288/2004 (4) kohaselt vasikate, komisjoni määruse (EÜ) nr 943/2005 (5) kohaselt broilerkanade ja nuumsigade, komisjoni määruse (EÜ) nr 1200/2005 (6) kohaselt emiste ja komisjoni määruse (EÜ) nr 252/2006 (7) kohaselt põrsaste toitmisel.
            
         
               (6)
            
            
               Koerte ja kasside puhul on kõnealuse mikroorganismipreparaadi kasutamise tähtajatu loa taotluse toetuseks esitatud uusi andmeid.
            
         
               (7)
            
            
               Hindamine näitas, et direktiivi 70/524/EMÜ artiklis 3a sellise loa suhtes kehtestatud tingimused on täidetud. Seega tuleks käesoleva määruse lisa kohaselt anda tähtajatu luba kõnealuse mikroorganismipreparaadi kasutamiseks.
            
         
               (8)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Mikroorganismide rühma kuuluvat lisas nimetatud preparaati lubatakse tähtajatult kasutada söödalisandina kõnealuses lisas sätestatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõigis liikmesriikides.
      Brüssel, 3. veebruar 2009
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  EÜT L 270, 14.12.1970, lk 1.
   
      (2)  ELT L 268, 18.10.2003, lk 29.
   
      (3)  ELT L 57, 3.3.2005, lk 3.
   
      (4)  ELT L 243, 15.7.2004, lk 10.
   
      (5)  ELT L 159, 22.6.2005, lk 6.
   
      (6)  ELT L 195, 27.7.2005, lk 6.
   
      (7)  ELT L 44, 15.2.2006, lk 3.
   
      LISA
      
                  EÜ nr
               
               
                  Söödalisand
               
               
                  Keemiline valem, kirjeldus
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  CFU/täissööda kg
               
            
                  Mikroorganismid
               
            
                  E 1705
               
               
                  
                     Enterococcus faecium
                  
                  
                     NCIMB 10415
                  
               
               
                  
                     Enterococcus faecium’i preparaat, mikrokapslitesse suletud toode, mis sisaldab vähemalt 5 × 109 CFU/g
                  
               
               
                  Koerad
               
               
                  —
               
               
                  4,5 × 106
                  
               
               
                  2,0 × 109
                  
               
               
                  Söödalisandi ja eelsegu kasutamisjuhistes märkida säilitustemperatuur, kõlblikkusaeg ja granuleerimispüsivus
               
               
                  Tähtajatu
               
            
                  Kassid
               
               
                  5,0 × 106
                  
               
               
                  8,0 × 109
                  
               
               
                  Söödalisandi ja eelsegu kasutamisjuhistes märkida säilitustemperatuur, kõlblikkusaeg ja granuleerimispüsivus